****

**ประกาศเทศบาลเมืองม่วงงาม**

#### **เรื่อง รายชื่อผู้ผ่านการสรรหาและเลือกสรรบุคคลเป็นพนักงานจ้าง**

#### **ประจำปีงบประมาณ 2565**

-----------------------------------------

ตามที่เทศบาลเมืองม่วงงาม อำเภอสิงหนคร จังหวัดสงขลา ได้ดำเนินการประกาศเทศบาลเมืองม่วงงาม ลงวันที่ 14 ตุลาคม 2564 เรื่อง **รับสมัครบุคคลเพื่อการสรรหาและการเลือกสรรเป็นพนักงานจ้าง ประจำปีงบประมาณ ๒565** เพื่อเลือกสรรบุคคลเป็นพนักงานจ้างทั่วไป ตำแหน่ง คนงาน จำนวน 3 อัตรา นั้น

บัดนี้การดำเนินการเลือกสรร ได้ดำเนินการเสร็จเรียบร้อยแล้ว อาศัยอำนาจตามความในข้อ 20 แห่งประกาศคณะกรรมการพนักงานเทศบาลจังหวัดสงขลา เรื่อง มาตรฐานทั่วไปเกี่ยวกับพนักงานจ้าง ลงวันที่ 2 มิถุนายน 2547 จึงขอประกาศรายชื่อผู้ผ่านการสรรหาและเลือกสรรบุคคลเป็นพนักงานจ้างของเทศบาล เมืองม่วงงาม จำนวน 1 ตำแหน่ง 2 อัตรา ดังรายชื่อแนบท้ายประกาศ

**โดยมีเงื่อนไขดังนี้**

๑. เทศบาลเมืองม่วงงามจะขึ้นบัญชีผู้ผ่านการเลือกสรร ไว้มีกำหนด ๑ ปี นับแต่วันประกาศขึ้นบัญชีดังกล่าว แต่ถ้ามีการสรรหาและเลือกสรรในตำแหน่งเดียวกันนี้อีก และได้ขึ้นบัญชีผู้ได้รับการเลือกสรรใหม่แล้ว การประกาศขึ้นบัญชีในครั้งนี้เป็นอันยกเลิก

๒. ผู้ได้รับการเลือกสรร ผู้ใดได้ขึ้นบัญชีผู้ได้รับการเลือกสรรดังกล่าวข้างต้น ถ้ามีกรณีอย่างใดอย่างหนึ่ง ดังต่อไปนี้ ให้เป็นอันยกเลิกการขึ้นบัญชีผู้นั้นไว้ในบัญชีผู้ได้รับการเลือกสรร คือ

๒.๑ ผู้นั้นได้ขอสละสิทธิการสั่งจ้างในตำแหน่งที่ได้รับการเลือกสรร

๒.๒ ผู้นั้นไม่มารายงานตัวเพื่อรับการสั่งจ้างภายในเวลาที่กำหนด

๒.๓ ผู้นั้นมีเหตุที่ไม่อาจเข้าปฏิบัติหน้าที่ราชการได้ตามกำหนดเวลาที่จะสั่งจ้างในตำแหน่งที่ได้รับการเลือกสรร

๓. หากปรากฏภายหลังว่าผู้สมัครสอบรายใดมีคุณสมบัติทั่วไป หรือคุณสมบัติเฉพาะตำแหน่ง ไม่ตรงตามประกาศรับสมัคร หรือคุณวุฒิที่รับสมัคร ก.ท.จ. มิได้รับรองว่าเป็นคุณวุฒิตรงตามประกาศรับสมัคร ถึงแม้ว่าจะได้รับการเลือกสรร ก็จะไม่มีสิทธิได้รับการสั่งจ้างเป็นพนักงานจ้าง ในตำแหน่งที่ได้รับการเลือกสรร

ประกาศ ณ วันที่ 10 พฤศจิกายน พ.ศ. ๒๕64



(นายประทีป จันทบูลย์)

นายกเทศมนตรีเมืองม่วงงาม

**รายละเอียดแนบท้าย**

#### **ประกาศเทศบาลเมืองม่วงงาม เรื่อง รายชื่อผู้ผ่านการสรรหาและเลือกสรรบุคคลเป็นพนักงานจ้าง**

#### **ประจำปีงบประมาณ 2565 ลงวันที่ 10 พฤศจิกายน 2564**

**\*\*\*\*\*\*\*\*\*\*\*\*\*\*\*\*\*\*\***

**สำนักปลัดเทศบาล**

**พนักงานจ้างทั่วไป ตำแหน่ง คนงาน**

อันดับที่ ๑ เลขประจำตัวสอบ 003 นางสาวนภิสา งวดเนี่ยว

อันดับที่ 2 เลขประจำตัวสอบ 001 นายจิรวัฒน์ สุขสะอาด

เทศบาลเมืองม่วงงามจะดำเนินการทำสัญญาจ้างกับผู้ผ่านการเลือกสรรบุคคลเป็นพนักงานจ้าง ในอันดับที่ 1 – 2 โดยให้มารายงานตัว ณ เทศบาลเมืองม่วงงาม **ในวันที่ 16 พฤศจิกายน 2564 เวลา 08.30 น.** หากไม่มารายงานตัวจะถือว่าสละสิทธิ์





(นายประทีป จันทบูลย์)

นายกเทศมนตรีเมืองม่วงงาม